**II. RÁKÓCZI FERENC ÁLTALÁNOS ISKOLA**

****

**Diákok etikai kódexe**

Érvényes 2016. december 1-jétől visszavonásig

**A**

**DABASI II. RÁKÓCZI FERENC ÁLTALÁNOS ISKOLA**

**diákok Etikai KódexE**

***Mi az Etikai Kódex?***

Olyan tanácsok, etikai normák gyűjteménye az iskolai közösség számára, melyek betartása növeli a nevelő-oktató munka hatékonyságát, valamint hatékonyabb együttműködésre ösztönzi annak szereplőit.

Az Etikai Kódex nem jogszabályok gyűjteménye, de előírásainak betartása az iskolai közösség közös érdeke. Segíti az iskolai közösségi életet, hozzájárul a diákok, szülők és tanárok közötti jó kapcsolat kialakításához.

***Tanuláshoz való hozzáállás és általános magatartási szabályok***

* Saját érdekedben tartsd szem előtt, hogy elsőrendű kötelességed, a munkád: a tanulás; ezért mindent tegyél meg, hogy rendszeresen és lelkiismeretesen készülj a tanórákra „*Nem az iskolának, hanem az életnek tanulunk.”(Seneca)*
* Az iskolában tanítás előtt illetve tanítási órákon pontosan jelenünk meg. A tanórákra felkészülten érkezünk és fegyelmezetten viselkedünk.
* Hiányzás esetén tanárainkkal egyeztetett ütemben pótoljuk lemaradásainkat.
* A tanítási órákon, foglalkozásokon minden diáknak joga van megfelelő körülmények között tanulni, ezért nem zavarjuk egymás tanulmányi munkáját!

***Környezetvédelem és egészséges életmód***

* Védjük környezetünket. Az iskola helyiségeit rendeltetésszerűen használjuk.
* A tisztaság megőrzése mindannyiunk jól felfogott érdeke.
* Ügyelj saját és társaid testi épségére, egészségére! Ügyelünk az épület, az udvar, a tantermek és a folyosók tisztaságára, a hulladékot a szemetesbe tesszük! Padunkban rendet és tisztaságot tartunk.
* Tűzveszélyes és balesetet okozható tárgyakat sem az iskolába, sem az iskola által szervezett programokra nem viszünk.
* Az alkohol, a drog és a cigaretta fogyasztása tilos.
* A mosdóban ügyelünk a higiéniai szabályokra.
* Fontos, hogy sportoljunk, egészségesen éljünk, étkezzünk!

***Viselkedési kultúra***

* + Véleményednek természetesen hangot adhatsz, de mindig ügyelj arra, hogy ez megfelelő helyen és megfelelő hangnemben történjen.
	+ A magatartás, vagyis a másokhoz, környezetünkhöz való viszonyunk a viselkedésen keresztül jut kifejezésre. A viselkedésbe beletartozik a társasági megnyilatkozás mindenféle formája. Törekedj a kulturált viselkedésre, igyekezz betartani az általános udvariassági szabályokat!
	+ Tanáraidhoz, iskolánk valamennyi dolgozójához és diáktársaidhoz tisztelettel fordulj; emberi méltóságukat és személyiségi jogait tiszteletben tartva. Társaink között hátrányos megkülönböztetést nem alkalmazunk.
	+ Az iskola rendezvényein az alapvető etikai, erkölcsi normáknak megfelelően viselkedünk. Az iskolai ünnepségeken az alkalomhoz méltó öltözékben jelenünk meg.
	+ A tanórán megszólaló mobilt a tanár elveszi- házirend szerinti eljárásrend követi
	+ A tanórákon nem rágógumizunk!
	+ Az intézmény területén úgy viselkedünk, és úgy közlekedünk, hogy ne veszélyeztessük se a magunk, se társaink testi épségét.
	+ Az általános emberi együttélési szabályokat kötelességünk megtartani!
	+ Kirívó ékszereket nem viselünk! Öltözködésünk a kulturált megjelenésnek megfelel.
	+ Színházban és más kulturális programokon alkalomhoz illő öltözetben jelenünk meg, és kulturáltan viselkedünk.
	+ Az iskolában betartjuk a kulturált étkezés szabályait.
	+ Semmilyen körülmények között ne folyamodjunk tettlegességhez, erőszakhoz.
	+ Nem használunk ízléstelen, durva, sértő kifejezéseket. Kerüljük a hangoskodást. A trágár beszéd és a káromkodás nem megengedett.
	+ Tiszteljük mások véleményét, meggyőződését, hitét.

***Etikus magatartás***

* + Szüleinket az iskolai eseményekről pontosan tájékoztatjuk.
	+ Személyes holminkra, taneszközeinkre, az iskolába magunkkal hozott értéktárgyakra vigyázunk. Más személyes dolgaihoz, tárgyaihoz nem nyúlunk. A gazdátlan tárgyakat a titkárságon leadjuk.
	+ Szünetekben nem írunk és másolunk házi feladatot.
	+ Az iskola értünk van, ezért óvjuk erkölcsi és anyagi értékeit!

***Közösség és hagyományok***

* Törekszünk arra, hogy megismerjük és ápoljuk az iskola hagyományait, hogy ismerjük az intézmény történetét és névadójának, II. Rákóczi Ferenc életét, munkásságát
* Törekszünk megismerni és ápolni lakóhelyünk hagyományait, kultúráját és nyelvét
	+ Részt veszünk az iskola hagyományainak megfelelő szabadidős programokon.
	+ Törekszünk arra, hogy tevékeny tagjai legyünk a közösségnek.
	+ Tiszteljük iskolánk hagyományait, hogy büszkén vallhassuk magunkat „Rákóczis” diáknak.

*Büszkék vagyunk iskolánkra,*

*úgy viselkedünk,*

*hogy az iskolánk is büszke lehessen ránk!*

**Készítette:** a Dabasi II. Rákóczi Ferenc Általános Iskola Diákönkormányzata, Telek Ildikó DÖK segítő pedagógus támogatásával